Document ID: 32005D0325

ODLOČBA KOMISIJE
z dne 8. marca 2005
o oprostitvi Češke Republike, Republike Estonije, Republike Ciper, Republike Latvije, Republike Litve, Republike Malte in Republike Poljske od obveznosti uporabe direktiv Sveta 66/401/EGS, 66/402/EGS, 68/193/EGS, 1999/105/ES in 2002/57/ES o trženju nekaterih vrst semen krmnih rastlin, semen žit, materialov za vegetativno razmnoževanje vinske trte, gozdnega reprodukcijskega materiala in semen oljnic oziroma predivnic
(notificirano pod dokumentarno številko K(2005) 525)
(Besedilo v češkem, estonskem, grškem, latvijskem, litvanskem, malteškem in poljskem jeziku je edino verodostojno)
(Besedilo velja za EGP)
(2005/325/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1) in zlasti člena 23a Direktive,
ob upoštevanju Direktive Sveta 66/402/EGS z dne 14. junija 1966 o trženju semena žit (2) in zlasti člena 23a Direktive,
ob upoštevanju Direktive Sveta 68/193/EGS z dne 9. aprila 1968 o trženju materialov za vegetativno razmnoževanje vinske trte (3) in zlasti člena 18a Direktive,
ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (4) in zlasti člena 20 Direktive,
ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic (5) in zlasti člena 28 Direktive,
ob upoštevanju zahteve, ki so jo predložile Češka republika, Estonija, Ciper, Latvija, Litva, Malta in Poljska,
ob upoštevanju naslednjega:
(1)
Direktive 66/401/EGS, 66/402/EGS, 68/193/EGS, 1999/105/ES in 2002/57/ES določajo nekatere določbe o trženju nekaterih vrst semen krmnih rastlin, semen žit, materialov za razmnoževanje vinske trte, gozdnega reprodukcijskega materiala in semen oljnic in predivnic. Te direktive določajo, da so lahko pod določenimi pogoji države članice glede nekaterih vrst ali materialov tudi v celoti ali delno oproščene obveznosti uporabe teh direktiv.
(2)
Semena vrst, navedenih v delih I, II in V Priloge, se navadno ne razmnožujejo ali tržijo v nekaterih državah članicah. Poleg tega sta gojenje trte in trženje razmnoževalnega materiala, določenega v delu III Priloge, manjšega pomena za gospodarstvo nekaterih držav članic. Vrste dreves, navedene v delu IV Priloge, ravno tako niso pomembne za namene gozdarstva v nekaterih državah članicah.
(3)
Dokler bodo ti pogoji nespremenjeni, je potrebno zadevne države članice oprostiti od obveznosti uporabe Direktiv 66/401/EGS, 66/402/EGS, 68/193/EGS, 1999/105/ES in 2002/57/ES za zadevne vrste in materiale.
(4)
Ukrepi, predvideni s to odločbo, ne smejo vplivati na določbe Uredbe Komisije (ES) št. 2199/2003 z dne 16. decembra 2003 o prehodnih ukrepih za uporabo Uredbe Sveta (ES) št. 1259/1999 v letu 2004 za sheme enotnega plačila na površino za Češko republiko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško (6).
(5)
Ukrepi, predvideni s to odločbo, so v skladu z mnenjem Stalnega odbora za semena in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
1. Države članice, navedene v delu I Priloge k tej odločbi, so s tem oproščene obveznosti uporabe Direktive 66/401/EGS, z izjemo člena 14(1), za vrste, naštete v prvem stolpcu preglednice.
2. Države članice, navedene v delu II Priloge k tej odločbi, so s tem oproščene obveznosti uporabe Direktive 66/402/EGS, z izjemo člena 14(1), in v primeru Latvije tudi z izjemo člena 19(1) glede koruze, za vrste, naštete v prvem stolpcu preglednice.
3. Države članice, navedene v delu III Priloge k tej odločbi, so s tem oproščene obveznosti uporabe Direktive 68/193/EGS, z izjemo člena 12 in 12(a), za vrste, naštete v prvem stolpcu preglednice.
4. Države članice, navedene v delu IV Priloge k tej odločbi, so s tem oproščene obveznosti uporabe Direktive 1999/105/ES, z izjemo člena 17(1), za vrste, naštete v prvem stolpcu preglednice.
5. Države članice, navedene v delu V Priloge k tej odločbi, so s tem oproščene obveznosti uporabe Direktive 2002/57/ES, z izjemo člena 17, in v primeru Malte tudi z izjemo člena 9(1) glede sončnic, za vrste, naštete v prvem stolpcu preglednice.
Člen 2
Ta odločba je naslovljena na Češko republiko, Republiko Estonijo, Republiko Ciper, Republiko Latvijo, Republiko Litvo, Republiko Malto in Republiko Poljsko.
V Bruslju, 8. marca 2005

Labels: 17
3
6
18
15